'Oppas vir tweede vlaag van die Covid-19-pandemie' | Netwerk24
'Oppas vir tweede vlaag van die Covid-19-pandemie'
'n Gesondheidswerker gesels met Batallion FC oor die belangrikheid van Covid-19-gesondheidsprotokols.
Dit is nou baie belangrik dat ons moet volhou om ons maskers te dra, hande te was en 'n veilige afstand van ander te hou sodat ons 'n tweede opvlamming van die Covid-19-pandemie kan verhoed, waarsku medici van die Paarlse Hospitaal.
Nadat 'n gesondheidswerker gehoor het dat Batallion FC, 'n sokkerspan in Mbekweni, gereed maak om oefening te hervat, het hy gereël dat 'n verpleegster die span oor Covid-19 toespreek sodat elke speler weet wat sy verantwoor­de­lik­hede is nog voordat hy die veld betree.
"Saam het ons gesorg dat Covid-19 se verspreiding vertraag word. Ons moenie nou slaplê met die nakom van veilig­heidsmaatreëls nie. Almal moet heroor­weeg hoe hulle deur die dag gaan sodat ons mekaar kan beskerm en 'n tweede vlaag van dié pandemie voorkom," sê Raymond Bushwana, die gemeenskap­skakelbeampte van die Wes-Kaapse regering se gesondheidsdepartement in die Kaapse Wynland.
"Soos inperkingsreëls verslap, het die publiek 'n groter verantwoordelikheid om toe te sien dat Covid-19 nie versprei nie. Dra jou masker, was gereeld hande, moenie spoeg nie en hou 'n afstand van 1,5 m van ander. As jy siek is, moenie gaan werk of skool toe gaan nie. As jy dink jy het Covid-19 bel jou kliniek, dokter of 021 928 4102," het hy gesê.. It is now very important that we continue to wear our masks, wash our hands, and keep a distance from others so that we can prevent a second flare-up of Covid-19, warns medical staff at Paarl Hospital.